Akken dimi wwḍen ɣer yiwen wemkan n tizi, d aɛlayan, d-yekkan sennig tmurt yakk yasen-d-yezzin, yelli tacekkaṛt, iḍeqqer anciwen-nni deg igenni. Aḍu yewwet-d yessaɣ-iten yakk i wedrar d lɣaba. Yenna-as : -Twalaḍ anciwen-agi deqqreɣ nitni ttwaḥesben ; ihi ɣuṛ-k di sya ar tameddit a ten-id-tjemɛeḍ yiwen yiwen s leḥsab, a tenterreḍ ɣer tcekkaṛt, tameddit ad iyi-ten-in-tawiḍ s axxam. Winna iṛuḥ . Aqcic yesked amkan t-iɛejben deg-s leḥcic d tili, iɛedda yeẓẓel d tinnegnit : yakk tura ẓriɣ iman-iw tazmert ur zmireɣ ara i wayagi a t-xedmeɣ : mačči d meyya, mačči d mitin, mačči d alef, mačči d alef n luluf n wanciwen i yi-ilaqen a ten-id-nadiɣ di lɣaba, yerna s leḥsab ! D tacekkaṛt yakk ! Ihi, ḥeq kra yuran tigi, ma refdeɣ-t-id, ula d yiwen !... -Sbaḥlxir !